
Výsledná známka není průměrem výše uvedených hodnocení. Známku uvede oponent dle svého uvážení dle klasifikační stupnice ECTS: 
A – výborně, B – velmi dobře, C – dobře, D – uspokojivě, E – dostatečně, F – nedostatečně. 
Stupeň F znamená též „nedoporučuji práci k obhajobě“.

V případě hodnocení stupněm „F – nedostatečně“ uveďte do připomínek a slovního vyjádření 
hlavní nedostatky práce a důvody tohoto hodnocení.


Otázky k obhajobě:

Ako by sa líšil vývoj a implementácia vášho riešenia, ak by ste ho nasadzovali v prostredí ROS 2?

Je podľa vás reálne a technicky možné migrovať vaše riešenie z ROS 1 na ROS 2? Aké kroky by si takáto migrácia vyžadovala?

Další připomínky, vyjádření, náměty k obhajobě práce (možno pokračovat i na další stránce):
Bakalárska práca sa venuje aktuálnej téme autonómnej navigácie mobilného robota pomocou frameworku ROS, pričom študent úspešne splnil všetky body zadania. Teoretická časť je spracovaná prehľadne, študent pokryl prehľad výukových mobilných robotov, metódy lokalizácie a mapovania, ako aj princíp fungovania ROS. Praktická časť preukazuje, že autor systém implementoval a otestoval – vytvoril vhodné experimentálne prostredie (bludisko), použil vzdialený prístup cez VNC a popísal aj detaily konfigurácie virtuálneho stroja a siete. Oceňujem, že v texte popisuje, ktoré časti systému boli súčasťou pôvodného riešenia od výrobcu mobilného robota myAGV a na ktoré sa sám zameral. 

V závere práce aj sám študent identifikuje niektoré technické limity svojho riešenia – napríklad nevyužitie IMU senzoru alebo zotrvanie pri ROS 1. Je však škoda, že tieto výhrady zostali len na úrovni úvah – napríklad základná integrácia IMU pre zlepšenie odhadu pohybu robota by bola technicky zvládnuteľná a zvýšila by robustnosť riešenia. Podobne, hoci autor zmieňuje prechod na ROS 2 ako odporúčanie, chýba konkrétnejšia diskusia o tom, ako by migrácia prebiehala. Navyše, ak by študent realizoval riešenie v ROS 2 a porovnal ho s ROS 1, vznikol by cenný výukový materiál, ktorý by poukázal na praktické rozdiely medzi týmito dvoma generáciami frameworku použitého na jednom zariadení. Celkovo však ide o kvalitnú bakalársku prácu, ktorú možno jednoznačne odporučiť k obhajobe.

